**Furtună în noapte**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aproape de miezul nopţii

Aud scârţâitul porţii

Fiindcă vine o furtună

Şi se-aude cum tot tună.

Ochii-n noapte-s la fereastră

Unde floarea mea din glastră

E umbră-n fulgerul care

Luminează ca un soare.

Şi mă duc uşor spre ea,

Să fiu lângă floarea mea

Când deschid fereastra larg,

Floarea să-mi fie catarg.

Ne-ating stropii mari de ploaie,

Simt cum floarea-i mai vioaie

Şi ies cu ea în furtună

Chiar de-s fulgere şi tună!

În natura furioasă

Locul nostru nu-i în casă,

Vrem să fim parte din ea,

Eu şi dragă floarea mea.